b"\n_START_ARTICLE_\nAssassin's Creed: Rebellion\n_START_SECTION_\nMga manlalaro\n_START_PARAGRAPH_\nMayroong 43 na karakter na Assassins gaya nina Aguilar de Nerha, Ezio Auditore da Firenze, Niccol\xc3\xb2 Machiavelli, Claudia Auditore da Firenze, at Shao Jun. Mayroong 20 na bagong karakter na eksklusibo ginawa at maaaring mabuksan sa Rebellion.\n_START_SECTION_\nPaglalaro\n_START_PARAGRAPH_\nAng paglaro ng Assassin\xe2\x80\x99s Creed Rebellion ay nagsisimula sa pagbuo ng pangkat ng kapatiran na binubuo ng mga piling assassins na may natatanging kahusayan. Gamit ang mga maalamat na mga karakter gaya ni Ezio, Aguilar, at Shao Jun, mabubuo ang isang pangkat ng kapatiran na makikipaglaban kontra sa mga Templars._NEWLINE_Ang pangkat ay magkakaroon ng hedkuwarter o HQ kung saan maaaring magsanay ang mga karakter. Makakakuha rin dito ng mga bagong kagamitan na magagamit sa pakikipaglaban. Habang tumataaas ang lebel ng manlalaro, nadadagdagan ang mga kwarto at iba pang nilalaman ang hedkuwarter, kasama ng marami pang opsyon ng pag-upgrade.\n_START_SECTION_\nMisyon at layunin\n_START_PARAGRAPH_\nAng misyon at pangunahing layunin ng laro ay talunin ang mga kalaban ng walang namamatay sa iyong pangkat ng mga manlalaro. Kaya naman mahalaga na mayroon istratehiya na makakapagpanalo sa iyong pangkat sa digmaan. Kabilang sa istratehiya ang pag-iipon ng mga kayamanan, pagbuo ng mga bagong kwarto, pagsasanay at pagtaas ng lebel ng mga assassin, at pagdebelop ng mga kasangkapan at paglikha ng mga bagong gamot."